ლინა ვერტმიულერი

ლინა ვერტმიულერი (იტალ. Lina Wertmüller; დ. 14 აგვისტო, 1928, რომი, იტალია — გ. 9 დეკემბერი, 2021) — იტალიელი სცენარისტი და რეჟისორი. პირველი ქალი რეჟისორი, რომელიც „ოსკარზე“ იყო ნომინირებული ფილმისთვის „შვიდი სილამაზე“ (1977).The first woman nominated for Best Director in 1977: interview with Academy Honorary Award winner Lina Wertmüller - Silvia Pingitore, the-shortlisted.co.uk მისი ფილმები კონცენტრირდება სქესთა შორის პრობლემებზე, პოლიტიკურ და სოციალურ საკითხებზე. ვერტმიულერი მეორე ქალია, ვინც თავისი კინოკარიერისთვის საპატიო ოსკარის ჯილდო მიიღო (2019).https://www.latimes.com/entertainment-arts/movies/story/2019-10-25/lina-wertmuller-honorary-oscar-governors-awards

 ადრეული ცხოვრება 
ვერტმიულერმა 1951 წელს რომის თეატრის აკადემიაში სწავლა დაასრულა, შემდეგ კი მსახიობად, მწერლად, რეჟისორის ასისტენტად მუშაობდა. იყო ათეულობით ავანგარდული სპექტაკლის პროდიუსერი. იმავე წელს იმოგზაურა ევროპის გარშემო.https://digitalcommons.unl.edu/dissertations/AAI9528820/ იგი ცნობილი იტალიელი რეჟისორის, ფედერიკო ფელინის ასისტენტი იყო მისი ფილმის, „81/2“-ს გადაღებისას (1963).

ვერტმიულერს უსაუბრია იმის შესახებ, რომ კინოინდუსტრიასა და თეატრში მუშაობა მას ძალიან პატარა ასაკიდან უნდოდა. ახალგაზრდობაშივე შეიყვარა ცნობილი რუსი დრამატურგები, როგორებიც არიან პიეტრო შაროვი, ვლადიმირ ნემიროვიჩ-დანჩენკო და კონსტანტინე სტანისლავსკი.https://www.imdb.com/title/tt2721510/

 კინოკარიერა 
მინი|253x253პქ|ვერტმიულერი 1987 წელს
1960 წელს ვერტმიულერს სკოლის მეგობარმა, ფლორა კარაბელამ, მისი ქმარი და ცნობილი იტალიელი მსახიობი, მარჩელო მასტროიანი გააცნო. მისი საშუალებით შეხვდა ვერტმიულერი ფედერიკო ფელინის. ერთ-ერთ ინტერვიუში იგი ფელინიზე საუბრობს: „...ფელინი შესანიშნავი ადამიანი იყო, საოცარი ინტელექტისა და თანაგრძნობის უნარის მქონე“. http://www.jlinterviews.com/lina-wertmuller/

ვერტმიულერის დებიუტი 1963 წელს ფილმით „ხვლიკები“ შედგა.
1972 წლის დასაწყისში ფილმი, „მიმის ცდუნება“. ამის შემდეგ მან კიდევ შვიდი ფილმი გადაიღო, რომლებიც „იტალიური სტილის კომედიის“ (Commedia all'italiana) შედევრებად ითვლება. სწორედ ამ პერიოდში ვერტმიულერმა კრიტიკული და საერთაშორისო წარმატება მოიპოვა. მისი სახელი ცნობილი იყო არა მხოლოდ იტალიაში, არამედ შეერთებულ შტატებსა და ევროპაში. 

1976 წელს მან გამოუშვა ფილმი, სახელწოდებით „შვიდი სილამაზე“, რომლითაც ვერტმიულერი პირველი ქალი რეჟისორი გახდა, რომელიც „ოსკარზე“ საუკეთესო რეჟისორის კატეგორიაში იყო ნომინირებული.

ცნობილია ფილმების გრძელი სახელწოდებებით, რომლებიც საერთაშორისო გამოშვებების დროს მოკლდება. ვერტმიულერი გინესის რეკორდების წიგნში შევიდა ფილმის ყველაზე გრძელი სახელწოდებისათვის: Un fatto di sangue nel comune di Siculiana fra due uomini per causa di una vedova. Si sospettano moventi politici. Amore-Morte-Shimmy. Lugano belle. Tarantelle. Tarallucci e vino. ფილმი 1979 წელს არის გადაღებული და მასში სულ 179 პერსონაჟი ჩნდება. იგი უფრო ცნობილია სახელწოდებით „მტრობა სისხლით“.http://www.cinemaitaliasf.com/lina-wertmller

მისი 1983 წელს გამოსული ფილმის, „ბედისწერის ხუმრობის“ ჩვენება 1985 წელს მოსკოვის საერთაშორისო კინოფესტივალზე გაიმართაhttps://web.archive.org/web/20130316084353/http://moscowfilmfestival.ru/miff34/eng/archives/?year=1985, ხოლო  „კამორა (ქუჩების, ქალებისა და დანაშაულის ამბავი)“ 1986 წელს ბერლინის საერთაშორისო კინოფესტივალზე იქნა მიღებული.

2015 წელს ვალერიო რუიზმა ვერტმიულერზე ბიოგრაფიული ფილმი გადაიღო, სახელწოდებით „თეთრი სათვალეების მიღმა“, რომელიც მის ცხოვრებასა და კინოკარიერაზე მოგვითხრობს.

ამჟამად ვერტმიულერი თეატრის რეჟისორად მუშაობს.https://variety.com/2018/film/features/director-lina-wertmuller-oscar-1202710625/

 სტილი 
მინი|294x294პქ|ვერტმიულერი 1972 წელს
ვერტმიულერის ფილმებში ხშირად ჩანს ემპათია იტალიელი მუშათა კლასის მიმართ. ისინი ხშირად კრიტიკულად ასახავენ იტალიის პოლიტიკურ და ეკონომიკურ პროცესებს. ამის საპირისპიროდ, ხშირად ჩანს იტალიის ქუჩები და ხედები. ვერტმიულერი დიდ მნიშვნელობას ანიჭებს პოლიტიკური ხედვების დაფიქსირებას.https://books.google.com/books/about/Man_in_Disorder.html?id=6su9HE08ClIC

 ფილმოგრაფია 



 სქოლიო 

კატეგორია:იტალიელი კინორეჟისორები
კატეგორია:იტალიელი სცენარისტები
კატეგორია:ქალი რეჟისორები
კატეგორია:დაბადებული 14 აგვისტო
კატეგორია:დაბადებული 1928
კატეგორია:გარდაცვლილი   9 დეკემბერი
კატეგორია:გარდაცვლილი 2021
კატეგორია:იტალიელი ქალი კინორეჟისორები
კატეგორია:იტალიელი ქალი სცენარისტები
კატეგორია:საპატიო ოსკარის კავალრები
კატეგორია:რომში დაბადებულები